Nancy Reagan

Hi Nancy Davis Reagan (natawo ha ngaran nga Anne Frances Robbins; Hulyo 6, 1921 – Marso 6, 2016) usa nga aktris ngan amo an asawa han ika kapt-atan kag-upat nga Mangulo han Estados Unidos na hi Ronald Reagan.  Hiya an Primera Dama han Estados Unidos tikang han 1981 kutob 1989.

Natawo hiya ha Syudad han Nueva York. Katapos pagbulag han iya mga kag-anak, nag-ukoy hiya ha Maryland upod hin dadâ ngan batâ hin pira ka tuig. Nagbalhin hiya ha Chicago han pag-utro hin pag-asawa han iya nanay han 1929, ngan ha urhe kinmuha han ngaran nga Davis tikang han iya stepfather. Ha ngaran nga Nancy Davis, usa hiya nga Hollywood nga aktris dida han mga 1940 ngan mga 1950, nga nakada hin mga pelikula sugad han The Next Voice You Hear..., Night into Morning, ngan Donovan's Brain. Han 1952 nag-asawa hiya kan Ronald Reagan, nga hadto amo an mangulo han Screen Actors Guild. Hira nga duha nagkaada hin duha nga anak. Hi Reagan amo an Primer Dama han California han pagka-Gobernador han iya bana tikang han 1967 tubtob 1975, ngan nagtikang hiya pagtrabaho han Foster Grandparents Program.

Nagin-Primera Dama han Estados Unidos hi Nancy Reagan han Enero 1981, katapos han pagdaog han iya bana dida han 1980 nga pinil-ay hin pagka-mangulo. Gin-kritika hiya han syahan nga panahon hin pag-alagad han iya bana tungod han iya desisyon nga pagsaliwan han White House china, bisan man kun binaydan ini hin mga pribado nga donasyon. Naningkamot hiya pagbalik hin glamour nga Kennedy-esque ngada han White House katapos hin mga tuig hin diri seryoso nga pormalidad, ngan an iya interes hin hataas-nga-dapit hin moda nagdangat hin damo nga atensyon sugad man hin mga kritisismo. Nagbandilyo hiya hin pagpugong nin paggamit hin droga ha pahayahay nga mga kausa pinaagi han pagtukod han "Just Say No" nga kampanya hin pagpahibaro mahitungod hin pagtipa hin droga, nga amo an ginkita nga iya dako nga proyekto komo Primera Dama.  Nagkaada hin damo nga kontrobersiya han pagpasabot nga han 1988 nagkonsulta hiya hin astrolohista ha pagbulig han pagplano han schedule han mangulo katapos han paningkamot hin pag-asasinar han iya bana han 1981. Dako an iya impluwensya han iya bana ngan mayda niya papel hin pira han iya mga desisyon ha peronnel ngan diplomatiko.

Nagretiro an mga Reagan ngadto han ira balay ha Bel Air, Los Angeles, California han 1989. Gin-gamit ni Nancy an dako nga bahin han iya panahon hin pag-ataman han iya bana, nga gin-diagnose hin sakit nga Alzheimer han 1994, tubtob han iya kamatay ha edad hin 93 han 2004. Nagpabilin nga aktibo hi Nancy han Reagan Library ngan ha politika, labi na ha pag-ugop han embryonic stem cell research, tubtob han iya kamatay han Marso 2016.

Mga kasarigan